Penuja vald

Penuja vald (saksa keeles Gemeinde Penniküll) oli vald Halliste kihelkonnas Pärnumaal Eesti-Läti piiri ääres. Vallamaja asus Penuja külas.Maa-ameti kaardirakendused

1. aprillil 1939 arvati vald Abja valla koosseisu.

Vallas on sündinud Leili Kuldkepp.

Kooliharidus
Niitsaadul asutati vallakool 1838. aastal. Selles koolis tegutses 1857–1871 koolmeistrina August Kitzbergi vend Jaan. Aastal 1853 alustas Penujal tööd õigeusu abikool, 1861. aastal õigeusu kihelkonnakool. Esimene koolimaja ehitati kiriku kõrvale 1875. aastal. Majas tegutses kool kaheastmelisena – valla- ehk abikooli aste ja kihelkonnakooli aste. 1919. aastal liideti Penuja kihelkonnakooliga ka Niitsaadu vallakool. 1920. aastal nimetati Penuja kihelkonnakool algkooliks ja selle ülalpidajaks sai Penuja vald. Kuni 1928. aastani oli algkoolis neli klassi, 1928. aastal lisandus 5. klass ja alates septembrist 1929 töötas kool 6-klassilisena.Penuja küla blogi: Vanast koolimajast, praegusest külamajast. Sõnas ja pildis, 20. jaanuar 2012

1939. aasta vallareformiga moodustati  Penuja, Abja, Pornuse, Vana-Kariste ja Uue-Kariste vallast Abja vald.

Viited

Kategooria:Eesti vallad aastatel 1866–1939
Kategooria:Halliste kihelkond
Kategooria:Pärnu maakonna endised vallad